b'\n_START_ARTICLE_\nTravnik, Bosna\n_START_SECTION_\nZgodovina\n_START_PARAGRAPH_\nNa bregovih La\xc5\xa1ve so \xc5\xbee Kelti, Iliri in Rimljani imeli svoja naselja in izpirali zlato. V zgodovinskih virih se Travnik prvi\xc4\x8d omenja leta 1463. V za\xc4\x8detku 16. stoletja so mesto zavzeli Turki. \xc4\x8ceprav je bilo mesto od 17. stoletja skoraj dve stoletji sede\xc5\xbe bosanskega vezirja in administrativno sredi\xc5\xa1\xc4\x8de se Travnik ni razvil v veliko mesto. Pod tur\xc5\xa1ko trdnjavo zgrajeno leta 1503 stojijo stanovanjske zgradbe in stari trgovsko-obrtni del mesta (\xc4\x8dar\xc5\xa1ija). Spomeniki iz tega obdobja so \xc5\xa1e danes dobro ohranjeni. Med temi spomeniki so najbolj znani \xc5\xa0arena d\xc5\xbeamija (imenovana Sulejmanija, zgrajena 1816), d\xc5\xbeamija Gazi age in nekaj grobnic v katerih so pokopani vezirji in druge pomembne osebnosti._NEWLINE_Iz \xc4\x8dasov vezirjev in diplomatsko-konzularnih predstavni\xc5\xa1tev velikih sil (Avstrije in Francije) je \xc5\xbeivljenje ter obi\xc4\x8daje v mestu in okolici opisal Ivo Andri\xc4\x87 v delu Travni\xc5\xa1ka kronika (COBISS)'